ལོ་རི་ཁ་ཆུའི་ཟམ་ ཉམས་བཅོས་འབད་མ་ཚུགས་པར་ ལུས་ཡོད་པའི་དཀའ་ངལ། – ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
Wednesday , November 30 2022
ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
གདོང་ཤོག།
གནས་ཚུལ།
རྩོམ་སྒྲིག།
རྒྱས་བཤད།
བསམ་འཆར།
རྩེད་རིགས།
ལམ་སྲོལ།
གསར་ཤོག་དང་དུས།
གྲོས་གནས།
བརྙན་ཐག།
བསམ་རྩེ་ རྟ་ལྡིང་རྒེད་འོག་གི་ མི་ཚུ་གིས་ ཉེན་ཁ་འབག་ཐོག་ལས་ གནས་སྐབས་ཀྱི་དོན་ལུ་བཟོ་མི་ སྤག་ཤིང་གི་ ཨེ་ཁུག་གུ་ལས་འཛེགས་ཏེ་ ལོ་རི་ཁ་ཆུའི་ཟམ་བརྒྱུད་དེ་ འགྱོ་བའི་བསྒང་།
ལོ་རི་ཁ་ཆུའི་ཟམ་ ཉམས་བཅོས་འབད་མ་ཚུགས་པར་ ལུས་ཡོད་པའི་དཀའ་ངལ།
admin July 17, 2017 གནས་ཚུལ་དང་པ།, གནས་ཚུལ། Leave a comment 1,383 Views
༉ ལོ་གསུམ་གྱི་ཧེ་མར་ བསམ་རྩེ་རྟ་ལྡིང་རྒེད་འོག་གི་ ལོ་རི་ཁ་ཆུའི་ཟམ་དེ་ ཆརཔ་ཤུགས་སྦེ་རྐྱབ་པའི་ རྐྱེན་ངན་ལུ་བརྟེན་ རམ་འགྱོ་མི་དེ་ ད་ལྟོ་ཡང་ ཉམས་བཅོས་མ་འབད་བར་ དེ་སྦེ་ར་ ཡོདཔ་ཨིན་པས།
ཟམ་དེ་ ད་ལྟོ་ ལོ་རི་ཁ་ཆུའི་ གུ་ལུ་ར་ཡོདཔ་ལས་ ཐོན་འཛུལ་འབད་ས་ཡང་ ལེགས་ཤོམ་མེདཔ་ཨིན་པས།
ཟམ་གྱི་ཟུར་གཅིག་ ཆུའི་གུ་ཡོད་ནི་དེ་གིས་ མི་ཚུ་གིས་ སྤག་ཤིང་གི་ཨེ་ཁུག་བཟོ་ཞིནམ་ལས་ ཟམ་གུ་འཛེགས་ཏེ་ འགྱོ་དོ་ཡོདཔ་ཨིན་རུང་ མཐའ་མར་ལྷོདཔ་ད་ མཆོངས་འགྱོ་དགོཔ་ཨིན་པས།
མ་གཞི་ ཆུ་བརྒལ་འགྱོ་ནིའི་ལམ་ གཞན་ཁར་ལས་ཡོད་དེ་འབད་རུང་ ཟམ་དེ་ རྒེད་འོག་གི་ སོ་ནམ་ཞིང་ལམ་དང་ མཐུད་སྦྲེལ་འབད་དེ་ཡོདཔ་ལས་ མི་རྒས་གཞོན་མེདཔ་ ག་ར་གིས་ ཉམས་སྐྱོན་ཤོར་མི་ ཟམ་དེ་ར་ ལག་ལེན་འཐབ་དོ་ཡོདཔ་ཨིན་པས།
ཀུན་གསལ་གྱིས་ ས་གནས་ནང་སོང་སྟེ་ ལྟ་བའི་སྐབས་ ལོ་རི་ཁ་ཆུ་དེ་ ཤུགས་ཆེ་དྲགས་སྦེ་ཡོདཔ་ལས་ ཟམ་དེ་ ལག་ལེན་མ་འཐབ་པ་ཅིན་ ཉེན་ཁ་ཡོད་པའི་ མངོན་གསལ་བྱུང་ཡི།
ཟམ་དེ་གུ་ འཛེགས་ནི་དོན་ལུ་ སྤག་ཤིང་གི་ཨེ་ཁུག་ཕྱ་སི་སི་ཅིག་ བཙུགས་ཏེ་ཡོདཔ་ལས་ དེ་ཚེ་ སྤྱི་ཟླ་༧ པའི་ཚེས་༡༥ ལུ་ ཕོ་སྐྱེས་གཉིས་ཀྱིས་ ཨེ་ཁུག་དེ་གུ་ འཛེགས་འགྱོ་བའི་སྐབས་ བཅགས་ཡོདཔ་ད་ ཨིན་རུང་ ད་ལྟོའི་བར་ན་ཡང་ ཕར་ཚུར་རྒྱུན་འགྲུལ་འཐབ་མི་ཚུ་གིས་ ཉེན་ཁ་འབག་སྟེ་ ཨེ་ཁུག་དེ་ར་ ལག་ལེན་འཐབ་ཨིན་པས།
རྟ་ལྡིང་ལས་ཨིན་མི་ ཅན་ད་ར་ བྷ་དུར་ག་ལེ་གིས་ སྤྱི་ཟླ་༧ པའི་ཚེས་༡༥ ལུ་ ཁོ་རའི་ཚམོ་༣ ཆུ་བརྒལ་ཏེ་ བསྐྱལ་བར་འགྱོ་བའི་སྐབས་ དཀའཝ་སྦོམ་སྦེ་ར་ སྤྱད་ཅི་ཟེར་ སླབ་ཨིན་པས།
ཁོ་གིས་སླབ་མིའི་ནང་ ཧེ་མ་ ཟམ་པ་དེ་ རྒེད་འོག་གི་ མ་དངུལ་རྒྱབ་སྐྱོར་ཐོག་ལས་ བཟོ་སྐྲུན་འབད་ཡོདཔ་ཨིན་རུང་ ད་ལྟོ་གཡུས་ཁའི་མི་སེར་ཚུ་གིས་ ཟམ་དེ་ རྒེད་འོག་དང་ ཡང་ཅིན་ ལམ་སེལ་ལས་ཁུངས་གཉིས་ ག་གི་འོག་ལུ་ ཚུདཔ་ཨིན་ན་ར་ མི་ཤེས་པས་ཟེར་ཨིན་པས།
ད་རུང་ རྟ་ལྡིང་ལས་ཨིན་མི་ ཅན་ད་ར་ བྷ་དུར་ བུ་ཇཱལ་གྱིས་འབད་བ་ཅིན་ ཟམ་དེ་ མེདཔ་ཐལ་བའི་ཤུལ་ལུ་ ཁོང་གིས་ ཤིང་གི་ཟམ་ཅིག་ དེ་ཐོག་ཁར་ རྐྱབ་ཡོདཔ་ཨིན་རུང་ ཤུལ་ལས་ དེ་ཡང་ ཆུ་གིས་འཕྱགས་བདའ་ཡོདཔ་ལས་ ད་ལྟོ་ཡོད་མི་ སྦ་གི་ཨེ་ཁུག་དེ་ བཙུགས་བཙུགསཔ་ཨིན་ཟེར་ཨིན་པས།
མེདཔ་ཐལ་མི་ཟམ་དེ་ གོང་ཚད་དངུལ་ཀྲམ་ས་ཡ་༡.༨ སྦེ་ བཟོ་སྐྲུན་འབད་ཡོདཔ་ད་ ད་ལྟོ་ ཟམ་གསརཔ་རྐྱབ་པ་ཅིན་ དེ་གིས་ རྟ་ལྡིང་རྒེད་འོག་གི་ གཡུས་ཚན་༩ བསམ་རྩེ་དང་ ཕུན་ཚོགས་གླིང་གི་ གཞུང་ལམ་དང་གཅིག་ཁར་ མཐུད་སྦྲེལ་འབད་ཚུགས་ཟེར་ཨིན་པས།
ས་གནས་ནང་སྡོད་མི་ ཤེར་བྷ་དུར་ ཏ་མང་གིས་འབད་བ་ཅིན་ ཟམ་རམ་འགྱོ་མི་དེ་ཡང་ སྤུས་ཚད་དང་ལྡན་ཏོག་ཏོ་སྦེ་ བཟོ་སྐྲུན་མ་འབད་ནི་དེ་གིས་ ཨིན་མས་ཟེར་ཨིན་པས།
གཡུས་ཁའི་མི་སེར་ཚུ་གིས་གཙང་ཆུ་དེ་གི་སྐོར་ལས་ ལེགས་ཤོམ་སྦེ་ར་ ཤེས་དོ་ཡོདཔ་ད་ ཧེ་མ་ ཟམ་བཟོ་སྐྲུན་འབད་བའི་སྐབས་ལུ་ གཞི་འགྱམ་སྒྲིང་སྒྲི་སྦེ་ བཙུགས་དགོཔ་སྦེ་ སླབ་ཡོད་རུང་ དེ་དང་འཁྲིལ་ཏེ་ འབད་མ་བཏུབ་ཟེར་ཨིན་པས།
ད་ལྟོ་འབད་བའི་བསྒང་ལས་ ཟམ་བཟོ་སྐྲུན་འབད་མི་དེ་གིས་ གཞུང་ལུ་ གྱོང་རྒུད་མ་གཏོགས་ ཁེ་ཕན་ག་ཅི་ཡང་ མིན་འདུག་ཟེར་ཨིན་པས།
རྟ་ལྡིང་རྒཔོ་ ཇ་གཊ་ བྷ་དུར་གྱིས་ བཤད་མིའི་ནང་ རྒེད་འོག་ཡིག་ཚང་གི་ཁ་ཐུག་ལས་ མི་ཚུ་ལུ་ ཆུ་བརྒལ་ཏེ་འགྱོ་བའི་སྐབས་ ཉེན་ཁ་ཡོདཔ་ལས་ རང་སོའི་ ཉེན་སྲུང་ལུ་ གཙོ་བོར་བཏོན་དགོཔ་སྦེ་ བརྡ་སླབ་ཅི་ཟེར་ཨིན་པས།
ལོ་རི་ཁ་ཆུའི་ཟམ་དེ་ ལམ་སེལ་ལས་ཁུངས་ཀྱི་འོག་ལུ་ཚུདཔ་ལས་ ཁོང་དང་གཅིག་ཁར་ འབྲེལ་བ་འཐབ་བཞིན་དུ་ཡོད་རུང་ ད་ལྟོ་ལན་གསལ་ག་ཅི་ཡང་ མ་འཐོབ་ཟེར་ཨིན་པས།
རྟ་ལྡིང་རྒེད་འོག་དེ་ བསམ་རྩེ་རྫོང་ཁག་ནང་ རྒེད་འོག་༡༥ ཡོད་ས་ལས་༡ ཨིནམ་ད་ རྒེད་འོག་དེ་ནང་ མི་སེར་༥,༧༠༠ ཡོདཔ་ཨིན་པས།
ན་ཧིང་ སྤྱི་ཟླ་༨ པའི་ནང་ ཟམ་བཟོ་སྐྲུན་འབད་དེ་ ཟླཝ་༥ ལངམ་ཅིག་ རམ་ཡོདཔ་ད་ ཟམ་དེ་གིས་ རྟ་ལྡིང་རྒེད་འོག་ཡིག་ཚང་དང་ རྒེད་འོག་གི་ སོ་ནམ་ཞིང་ལམ་ མཐུད་སྦྲེལ་འབད་དོ་ཡོདཔ་ ཨིན་པའི་གནས་ཚུལ།
སྐད་སྒྱུར་ ཡེ་ཤེས་སྒྲོལ་མ།
About admin
Previous སྲིད་དོན་ཚོགས་པའི་ ཡིག་ཚང་གི་ ལས་བྱེདཔ་ཚུ་ བཙག་འཐུའི་ཐོག་ལས་ བསྐོ་བཞག་འབད་དགོཔ།
Next ཐིམ་ཁྲོམ་ནང་འཁོད་ལུ་ སྣུམ་འཁོར་རྒྱུན་འགྲུལ་གྱི་དཀའ་ངལ་ ནམ་སེལ་ཚུགས་ནི་ཨིན་ན­?
Related Articles
རྒྱལ་ཡོངས་ཚོགས་སྡེ་གིས་ བརྒྱུད་འབྲེལ་གྱི་འཐུས་ རང་འཇགས་བཞག་ནི་ལུ་ ངོས་ལེན་འབད་ཡོདཔ།
November 30, 2022
ཝ་མཁར་གཡུས་ཚན་ནང་ འཐུང་ཆུའི་དཀའ་ངལ་བསལ་ཡོདཔ།
November 30, 2022
རྒྱལ་ཡོངས་དགའ་སྐྱིད་དཔལ་འཛོམས་ཀྱི་ ཀ་ཆེན་བཞི་དང་མཐུནམ་སྦེ་ འཆར་གཞི་བརྩམ་ཐངས་ཀྱི་ སྦྱོང་བརྡར་བྱིན་ཡོདཔ།
November 30, 2022
Check Also
མགར་ས་ཁྲོམ་ ཡར་རྒྱས་བཏང་ཐབས་ལུ་ གཙོ་རིམ་སྒྲིག་ཡོདཔ།
༉ ད་ལྟོ་ཚུན་ མགར་ས་རྫོང་ཁག་ནང་ ཁྲོམ་རྒྱ་ཆེཝ་ཅིག་མེད་ནི་དེ་གིས་ གནས་སྐོར་འོང་མི་དང་ ཚ་ཆུའི་དོན་ལུ་ འོང་མི་ཚུ་ལུ་ དཀའ་ངལ་འབྱུང་མི་དེ་ སེལ་ཐབས་ལུ་ ཁྲོམ་ཡར་རྒྱས་བཏང་དགོཔ་འོས་ལྡན་དང་བསྟུན་ གཞུང་གིས་ འཆར་གཞིའི་ནང་ གཙོ་རིམ་སྒྲིག་ཡོདཔ་ཨིན་པས། དེ་ཡང་ ཁ་ཙ་ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
འཕྲལ་གྱི་འགྲེམ་སྐྱེལ།
རྒྱལ་ཡོངས་ཚོགས་སྡེ་གིས་ བརྒྱུད་འབྲེལ་གྱི་འཐུས་ རང་འཇགས་བཞག་ནི་ལུ་ ངོས་ལེན་འབད་ཡོདཔ།
ཝ་མཁར་གཡུས་ཚན་ནང་ འཐུང་ཆུའི་དཀའ་ངལ་བསལ་ཡོདཔ།
རྒྱལ་ཡོངས་དགའ་སྐྱིད་དཔལ་འཛོམས་ཀྱི་ ཀ་ཆེན་བཞི་དང་མཐུནམ་སྦེ་ འཆར་གཞི་བརྩམ་ཐངས་ཀྱི་ སྦྱོང་བརྡར་བྱིན་ཡོདཔ།